## Carlos Mazón ha visitat la pastisseria artesana Dulces Martín

*** Agraïx al Gremi de Mestres i Confiters i, en general a tots els artesans, el seu treball especialment durant les festes nadalenques**

**València.**

El president de la Generalitat, Carlos Mazón, ha visitat Dulces Martín de València, una de les 45 pastisseries artesanes que componen el Gremi de Mestres i Confiters de la Comunitat Valenciana.

El president, acompanyat per la consellera d'Innovació, Indústria, Comerç i Turisme, Nuria Montes, ha visitat l'obrador juntament amb els propietaris Francisca Martín Maicas i Juan Cortel, en estes dates en les quals s'elabora el tradicional tortell de reis.

Mazón ha agraït al Gremi de Mestres i Confiters, i en general a tots els artesans, el treball que fan durant tot l'any i especialment en les festes nadalenques, i ha recordat que es tracta del gremi més antic d'Europa, atés que el seu origen data de 1283.

Fecha: 04/01/2024